روسییانین ۷ قوبرناتورو ایستئفایا گئدهجک.
آخار. آذ خبر وئریر کی، «ودوموستی» قزئتی کرمله یاخین منبعیه ایستینادلا ایستعفا وئرهجک قوبئرناتورلارین آلکساندر خودیلاینئن (کارئلییا)، اولق کووالیئو (ریازان)، یئوگنی کویواشئو (سوردلووسک)، سرگی میتین (نووقورود)، پاول کونکوو (ایوانووسک)، همچینین پرم ویلایتینین قوبئرناتورو ویکتور باسارقین و بوریاتییانین رهبری ویاچسلاو نوقوویتسینین اولاجاغینی وورغولاییب. معلوماتا گؤره، کرمل بونونلا پرزیدنت سئچکیسی عرفهسینده بیر سیرا پروبلملی رگیونلاردا سیاسی سیتواسییانی یاخشیلاشدیرماق ایستییر.
بو خبرین یاییلماسینین آردینجا آرتیق پرم قوبرناتورو باسارگینین رسمی ایستعفا عریضهسی یازدیغی آچیقلانیب.
باسارگینین یایدیغی معلوماتدا دئییلیر: «منیم اوچون هر زامان اجتماعی ماراقلار شخصی آمبیسییالاریمدان اوستون اولوب. وظیفه مدتیمین واختی بو ایلین ماییندا بیتسه ده، آرتیق روسییا پرزیدنتینه منه یئنی تاپشیریق وئرمهسی حاقیندا مراجعت ائتمیشهم».
روسییا رگیونلارینین پروبملری سون گونلر حددن آرتیق چوخالیب. اؤلکهیه باغلی سوبیکتلرین بودجهلرینده جدی کسیر مشاهده ائدیلیر. اوستهلیک، مؤجود اولان ۸۵ سوبیکتدن ۲۰-سی آرتیق دفولت عرفهسیندهدیر.
azb_Arab azb_Arab azb_Arab azb_Arab azb_Arab